Marie-France Conde Rey

Marie-France CONDE REY naskite PIGEON (naskiĝis la 6-an de aŭgusto 1946 en Parizo, mortis la 2-an de novembro 2023 en Angulemo) estis franca instruistino, patrino de tri infanoj, tre aprezata pro sia ekvilibro kaj interrilata talento. Ŝi oficis kiel la unua Konsulino de la Esperanta Civito.

 Persona vivo 

 Esperantisteco 
Ŝi naskiĝis en unu el la esceptaj kamparaj lokoj de la franca ĉefurbo, kie ankoraŭ kreskas vito kaj oni produktas vinon. Elementa instruistino, ŝi edziniĝis al galega enmigrinto kaj akuŝis tri infanojn; graveda je la tria, ŝi vidviniĝis pro aŭtomobila akcidento. 

Jam diplomito por specialaj lernejoj, ŝi sola kreskigis kaj edukis la geﬁlojn, el kiuj fontos kvin genepoj. Esperanton ŝi eklernis en 1992, kaj tre baldaŭ aktivis en la medio de la kulturcentroj kaj de LF-koop, kiun ŝi prezidis en la 2010-aj jaroj. 

 Civita aktiveco 
Senatano de la Esperanta Civito ekde 2001, kadre de la Verda Listo, ŝi fariĝis Unua Vickonsulo en la dua mandato 2007-2011, sub la konsuleco de Giorgio Silfer. Ŝi mem poste iĝis Konsulino en 2012-2016: unuafoje por virino en la Civito. 

Aldone, ŝi estis aktiva redakciano en Literatura Foiro, Heroldo de Esperanto kaj Femina. Publicisto kaj poeto, ŝi ofte agis kiel delegito ĉe la mondkongresoj de PEN Internacia. Ŝiaj cindroj estas konservataj en la Esperanta Panteono de Ĉaŭdefono.

 Verkoj 
 Ĉu mi malplaĉis al vi?, Ĉarenta Esperanto, Angulemo 2008, 20 p.
 Chien de feu - Fajra hundo, Charente Esperanto, Angoulême 2013, 160 p. (dulingva poemaro en la franca kaj Esperanto)

Eksteraj ligiloj

Nekrologo ĉe Heroldo komunikas

Kategorio:Francaj esperantistoj